सूचना अधिकार अधिनियम, 2005 के अधिनियमन के फलस्वरूप सूचना केन्द्र की भूमिका तथा उद्देश्य में विस्तार लाया गया है । केन्द्रीय रेशम बोर्ड ने सूचना अधिकार अधिनियम, 2005 के प्रावधानों के अनुसार जनता को सूचना प्रदान करने के लिए केरेबो मुख्यालय तथा इसके अधीनस्थ इकाइयों में 39 केन्द्रीय लोक सूचना अधिकारियों को पदनामित किया है । लोक सूचना कक्ष आवेदकों से आवेदन प्राप्त करता है और इसे कार्रवाई हेतु संबंधित केन्द्रीय लोक सूचना अधिकारी को भेजता है और सूचना अधिकार अधिनियम, 2005 के अधीन प्रावधानों के अनुसार उत्तर प्रस्तुत करता है ।